
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης επιτροπής ορίων αιγιαλού και παραλίας στην πα¬ 
ραλιακή περιοχή «Λιμνάρα» Κοινότητας Πυλίου νήσου Κω, προ των 
ΚΜ 179,186 κ.λπ. γαιών Πυλίου, ιδιοκτησίας των Γεωργίου Βαλ- 
σαμή, Ιωάννη Χατζησάββα κ.λπ. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχεδίου 


Αντικύρων Ν. Βοιωτίας. 2 

Κίνηση της διαδικασίας σύνταξης του Γενικού Πολεοδομικού Σχεδίου 

Μαυρομματίου Ν. Βοιωτίας. 3 

Τροποποίηση ρυμοτομικού σχεδίου πόλης Μύτικα Ν. Αιτωλ/νίας στο 
σημείο των ιδιοκτησιών Γρίβα - Παπανικόλα. 4 


Τροποποίηση ρυμοτομικού σχεδίου πόλης Γραμματικούς με ένταξη στο 
σχέδιο πόλης της οδού διώρυγας ΔΧΫΙΙα περιοχής Ν. Αιτωλ/νίας. . 5 
Αναγνώριση οδού Σταδίου - Άκριας Ν. Αρκαδίας ως κύριας κοινοτικής. 6 
Απόρριψη τροποποίησης της X 13001/87 απόφασης Νομάρχη 


Αχαΐας. 7 

Τροποποίηση και επέκταση του ρυμοτομικού σχεδίου Τυρνάβου Ν. Λά¬ 
ρισας για το χαρακτηρισμό χώρου για την ανέγερση εργατικών κα¬ 
τοικιών. .., . 8 

Τροποποίηση του Εγκ. Ρυμ. Σχεδίου για προσαρμογή των εγκ. ρυμ. 
γραμμών της Λ. θηβών στη διαμορφωμένη κατάσταση. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΚ 1591 (1) 

Επικύρωση έκθεσης επιτροπής ορίων αιγιαλού και παραλίας στην παρα¬ 
λιακή περιοχή «Λιμνάρα» Κοινότητας Πυλίου νήσου Κω, προ των ΚΜ 
179, 186 κ.λπ. γαιών Πυλίου, ιδιοκτησίας των Γεωργίου Βαλσαμή, 
Ιωάννη Χατζησάββα κ.λπ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» σε 
συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του Κ.Δ. 132/1929 «περί κτηματολογικού κανονισμού 
Δωδεκανήσου», που διατηρήθηκε σε ισχύ με το άρθρο 8 Ν. 510/1947. 

3. Τις διατάξεις του άρθρου 8 του Α.Ν. 2344/40 «περί αιγιαλού και πα¬ 
ραλίας». 

4. Τις διατάξεις του Ν.Δ. 439/1940 «περί συμπληρώσεως των διατά¬ 
ξεων περί αιγιαλού». 

5. Τις διατάξεις του άρθρου 74 του Π.Δ. 636/77 «περί συγκροτήσεως 
μεταξύ άλλων και της επιτροπής καθορισμού ορίων αιγιαλού και παρα¬ 
λίας». 


6. Τις διατάξεις του άρθρου 20 τού Ν. 719/77 «περί του τρόπου σύντα¬ 
ξης τοπογραφικών - υψομετρικών διαγραμμάτων από ιδιώτες μηχανικούς 
κ.λπ.». 

7. Τη 0.208/181/26.4.1982 κοινή απόφαση των Υπουργών Προε¬ 
δρίας και Οικονομικών «περί αναμορφώσεως συλλογικών οργάνων Γνωμο- 
δοτικής και Αποφασιστικής αρμοδιότητας του Υπουργείου Οικονομικών, με 
την οποία διατηρείται η επιτροπή καθορισμού ορίων αιγιαλού και παραλίας 
και συγχωνεύεται με την επιτροπή αμμοληψίας σε ενιαίο συλλογικό όργανο 
ως «επιτροπή καθορισμού ορίων αιγιαλού και θέσεων αμμοληψίας». 

8. Τη Δ.3090/646/18.5.1976 διαταγή του Υπουργείου Οικονομι¬ 
κών, σε συνδυασμό με τις 325/1971 και 203/1973 γνωμοδοτήσεις του 
Ν.Σ.Κ. 

9. Την από 18:7.1988 έκθεση καθορισμού ορίων αιγιαλού και παραλίας 
της κατά το άρθρο 74 του Π.Δ. 636/77 επιτροπής στήν παραλιακή πε¬ 
ριοχή «Λιμνάρα» Κοινότητας Πυλίου νήσου Κω, προ των ΚΜ 178-179- 
181-186-188 κ.λπ. γαιών Πυλίου, ιδιοκτησίας Γ. Βαλσάμη, I. Χατζη¬ 
σάββα κ.λπ. 

10. Το από Μαΐου 1988 τοπογραφικό - υψομετρικό διάγραμμα με κλί¬ 
μακα 1:500 του Τοπογράφου Μηχανικού Αθ. Γεροσταθόπουλου, που ελέγ¬ 
χθηκε και θεωρήθηκε ως προς την ακρίβεια της αποτύπωσής του από το 
Γραφείο Μηχανικού της Κω την 14.7.1989 και στο οποίο χαράχθηκε με 
κόκκινη συνεχόμενη πολυγωνική γραμμή το όριο του αιγιαλού με στοιχεία 
Γ2'3'4'5'6' με εξάρτηση αυτής από μόνιμα σταθερά σημεία επί του εδά¬ 
φους. Οριογραμμή παραλίας δεν χαράχθηκε διότι το όριο του αιγιαλού 
περνά μέσα από τα προς τη θάλασσα όρια των ιδιοκτησιών, σύμφωνα με το 
άρθρο 3 Κ.Δ. 132/1929. 

11. Το Φ.544.5/159/89.Σ.479/12.4.1989 έγγραφο του Γ.Ε.Ν., με 
τον οποίο συμφωνεί με τα καθορισθέντα από την επιτροπή όρια αιγιαλού. 

Εισηγουμένου του Προϊσταμένου της Κτηματικής Υπηρεσίας Ρόδου, 
αποφασίζουμε: 

Επικυρούμε την από 18.7.1988 έκθεση της κατά το άρθρο 74 του Π.Δ. 
636/77 επιτροπής καθορισμού ορίων αιγιαλού και παραλίας (διατηρη- 
θείσα με τόν 0.208/181/26.4.1982 κοινή απόφαση των Υπουργών Προ¬ 
εδρίας και Οικονομικών συγχωνευθείσα με την επιτροπή αμμοληψίας σε 
ενιαίο συλλογικό όργανο με'τίτλο «Επιτροπή καθορισμού ορίων αιγιαλού 
και θέσεων αμμοληψίας») στην παραλιακή περιοχή «Λιμνάρα» Κοινότητας 
Πυλίου νήσου Κω, προ των ΚΜ 178-179-181-186-188 κ.λπ. γαιών Πυ¬ 
λίου, ιδιοκτησίας Γ. Βαλσαμή, I. Χατζησάββα κ.λπ., καθώς επίσης και το 
συνοδεύον αυτή από Μαΐου 1988 τοπογραφικό - υψομετρικό διάγραμμα με 
κλίμακα 1:500 του Τοπογράφου Μηχανικού Αθ. Γεροσταθόπουλου, που 
θεωρήθηκε και ελέγχθηκε ως προς την ακρίβεια της αποτύπωσής του την 
14.7.1989 από το Γραφείο Μηχανικού της Κω, και στο οποίο έχει χαρα- 
χθεί με κόκκινη συνεχόμενη πολυγωνική γραμμή το όριο του αιγιαλού με 
στοιχεία Γ2’3’4’5'6' με εξάρτηση αυτής από μόνιμα σταθερά σημεία επί 
του εδάφους. Οριογραμμή παραλίας δεν χαράχθηκε, διότι το όριο του αιγια- 
λού περνά μέσα από τα προς τη θάλασσα όρια των ιδιοκτησιών, σύμφωνα με 
το άρθρο 3 Κ.Δ. 132/1929. 

Η καθορισθείσα και χαραχθείσα οριογραμμή του αιγιαλού αποτελεί το 
όριο του μεγίστου πλην συνήθους χειμερίου κύματος προσαυξημένο κατά 
12 μέτρα (άρθρο 3 Κ.Δ. 132/1929). 

Ο καθορισμός των ορίων του αιγιαλού στη θέση αυτή γίνεται για πρώτη 
φορά. 

Η διαφορά του υπάρχει μεταξύ της σημερινής ακτογραμμής και αυτής 

του κτηματολογίου οφείλεται στη διάβρωση του εδάφους από τη θάλασσα. 

Ο καθορισμός της παραπάνω οριογραμμής γίνεται προς εξυπηρέτηση 
των σκοπών των διατάξεων του άρθρου 1 του Ν.Δ. 439/70, σε συνδυασμό 
με τις οδηγίες του Υπουργείου Οικονομικών ως η Δ.3090/646/ 
18.5.1976 διαταγή του. 

Η απόφαση αυτή μαζί με την έκθεση της επιτροπής και το σχετικό τοπο¬ 
γραφικό - υψομετρικό διάγραμμα να δημοσιευθεί στην Εφημερίδα της Κυ- 
βερνήσεως. 

Ρόδος, 7 Αυγούστου 1989 

Ο Νομαρχών Δ/ντής 
Σ. ΣΙΓΟΥΡΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΩΔΕΚΑΝΗΣΟΥ 
ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΠΑΡΑΛΙΑΣ ΚΑΙ 
ΘΕΣΕΩΝ ΑΜΜΟΛΗΨΙΑΣ 

ΕΚΘΕΣΗ ΕΠΙΤΡΟΠΗΣ 

Καθορισμού ορίων αιγιαλού και παραλίας - θέσεων αμμοληψίας (άρθρο 74 
και 75 του Π.Δ. 636/1977 προ των Κ.Μ. 178, 179, 181, 186, 188 
γαιών Πυλίου της Κοινότητας Πυλίου στην περιοχή Μαρμάρι ιδιοκτη¬ 
σίας Γ. Βαλσάμη και I. Χατζησάββα. 

Κως, σήμερα 18.7.1988 οι υπογράφοντες νόμιμα: 

1) Αλέξανδρος Οικονόμου, νόμιμος αναπληρωτής Οικονομικού Εφόρου 
Κω, ως Πρόεδρος της Επιτροπής. 

2) Γεράσιμος Νιαγάσας, Πολ. Μηχανικός με βαθμό Α' στο Γραφείο Μη¬ 
χανικού Κω, ως νόμιμος αναπληρωτής του Δ/ντή Τεχνικών Υπηρεσιών Ν. 
Δωδ/σου, ως μέλος και 

3) Κων/νος Κυρλαγκίτσης, Πλωτάρχης Λιμεναρχείου Κω, ως νόμιμος 
αναπληρωτής Λιμενάρχου Ρόδου, ως μέλος, που αποτελούν την Επιτροπή 
που προβλέπεται με την 785/23.3.1988 απόφαση του Νομάρχου Δωδ/ 
σου, μετά από επιτόπιο αυτοψία στην υπόψη περιοχή την 28.6.1988 και 
αφού λάβαμε υπόψη: 

1. Τα υψομετρικά διαγράμματα υπό κλίμακα 1:500 που συντάχθηκαν 
από τον Τοπογράφο Μηχανικό Αθανάσιο Γεροσταθόπουλο και που στη συ¬ 
νέχεια ελέχθηκαν για την ακρίβεια της αποτύπωσης από το Γεράσιμο Νια- 
γάσα, υπάλληλο με Α' βαθμό του Κλάδου ΠΕΙ της Δ.Τ.Υ. Ν. Δωδ/σου στο 
Γραφείο Μηχανικού Κω την 22.6.1988, οπότε και θεωρήθηκαν από τον 
ίδιο σύμφωνα με το άρθρο 20 του Ν. 719/1977. 

2. Τις διατάξεις του Α.Ν. 2344/1940, όπως τροποποιήθηκε και ισχύει 
σήμερα. 


3. Την από την επιτόπιο μετάβαση της Επιτροπής (28.6.1988) σχημα- 
τισθείσα αντίληψη αναφορικά με το πλάτος της βρέχόμενης ζώνης της ξη- 
ράς. 

Δηλαδή: 

α) Τη μορφολογία του εδάφους που χοιρακτηρίζεται σαν αμμώδης μέχρι 
βάθους από τη στάθμη της ηρεμούσης θάλασσας 90 μέτρων περίπου. 

β) Πέραν της αμμώδους έκτασης υπάρχουν αμμόλοφοι. 

γ) Η μορφολογία του εδάφους είναι σχεδόν επίπεδος με ισοϊψείς μέχρι 
3,00 μέτρα. 

δ) Πέραν της αγροτικής οδού υπάρχουν αγροί που στην πλειοψηφία τους 
είναι μη καλλιεργούμενοι λόγω συστάσεως του εδάφους. 

ε) Αναφορικά με την κατάσταση της ακτογραμμής σημειώνουμε ότι δεν 
υπάρχουν διαβρώσεις πλην των συνήθων, όπως άλλωστε φαίνεται και από 
την αποτυπωθείσα (και σημειούμενη) ακτογραμμή όπως και αυτή του κτη¬ 
ματολογίου. Η διαφορά της ακτογραμμής βάσει του κτηματολογίου και αυ¬ 
τής που συνιστάται σήμερα είναι αποτέλεσμα των επικρατούντων Β.Δ. ανέ¬ 
μων στην περιοχή. 

στ) Τέλος, η Επιτροπή αφού έλαβε υπόψη της όλα τα ανωτέρω εκτεθέ- 
ντα, καθορίζει τη ζώνη αιγιαλού παραλίας, ως ακολούθως: 

Καθορίζει στα συνημμένα οκτώ (8) τοπογραφικά διαγράμματα: 

1) Την οριογραμμή της σημερινής μέσης στάθμης (28.6.88) θάλασσας 
υπό στοιχεία (α, β, γ, δ, ... θ). 

2) Την ακτογραμμή κτηματολογικοΰ χάρτη υπό στοιχεία (ΑΒΓΔ). 

3) Χαράσσεται η γραμμή του μεγίστου χειμερίου κύματος (Μ.Χ.Κ.) με 
μαύρη πολυγωνική συνεχή γραμμή υπό στοιχεία (1, 2, 3, ... 07). 

4) Στη συνέχεια καθορίζεται η κόκκινη συνεχής πολυγωνική γραμμή υπό 
στοιχεία (1’ 2’ 3'... 6') σε απόσταση 12,00 μέτρα από τη γραμμή μεγίστου 
χειμερίου κύματος (Μ.Χ.Κ.) και σε εξάρτηση από μόνιμα σταθερά σημεία 
επί του εδάφους, όπως φαίνεται και στα τοπογραφικά διαγράμματα (01 ... 
07). 

5) Οριογραμμή παραλίας δε χαράχθηκε, διότι το όριο του αιγιαλού 
περνά μέσα από τα προς τη θάλασσα όρια των ιδιοκτησιών (άρθρο 3 Κ.Δ. 
132/29). 

Η παρούσα έκθεση συντάχθηκε για τον καθορισμό ζώνης αιγιαλού παρα¬ 
λίας και υπογράφεται από την Επιτροπή. 

Κως, 18 Ιουλίου 1988 
Η Επιτροπή 

ΑΛΕΞ. ΟΙΚΟΝΟΜΟΥ, ΓΕΡ. ΝΙΑΓΑΡΑΣ, 

ΚΩΝ/ΝΟΣ ΚΥΡΛΑΓΚΙΤΣΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 55668/3838 (2) 

Κίνηση της διαδικασίας σύνταξης του Γενικού Πολεοδομικού Σχεδίου Αντι- 
κύρων Ν. Βοιωτίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. 1 του Ν. 1337/83 (ΦΕΚ 33/Α-/14.3.83) για 
την «επέκταση των πολεοδομικών σχεδίων, την οικιστική ανάπτυξη και 
σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α') και ειδικότερα το άρθρο 23 παρ. ί. 

3. Τη Γ46/15883/1903/8.2.88 κοινή απόφαση του Υπουργού Προε¬ 
δρίας της Κυβέρνησης και του Αναπληρωτή Υπουργού Περιβάλλοντος, 
Χωροταξίας και Δημοσίων Έργων (ΦΕΚ 142/Β ), αποφασίζουμε: 

Την κίνηση της διαδικασίας σύνταξης του Γενικού Πολεοδομικού Σχε¬ 
δίου Αντικύρων Ν. Βοιωτίας, τα άρια του οποίου φαίνονται στο σχετικό 
πρωτότυπο διάγραμμα σε κλίμακα 1:25.000. 

Ακριβές αντίγραφο του παραπάνω πρωτοτύπου διαγράμματος θεωρη¬ 
μένο από τον Προϊστάμενο της Δ/νσης Τοπογραφικών Εφαρμογών, με την 
αριθ. 55668/3838/1989 Πράξη του θα είναι αναρτημένο επί 20 ημέρες 
τουλάχιστον από τη δημοσίευση της απόφασης αυτής στην Εφημερίδα της 
Κυβερνήσεως στο Τμήμα Αρχείου Σχεδίων, της Δ/νσης Τοπογραφικών 
Εφαρμογών του ΥΠΕΧΩΔΕ για να λάβουν γνώση οι ενδιαφερόμενοι. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-♦- 

Αριθ. 55667/3837 (3) 

Κίνηση της διαδικασίας σύνταξης του Γενικού Πολεοδομικού Σχεδίου Μαυ- 
ρομματίου Ν. Βοιωτίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. 1 του Ν. 1337/83 (ΦΕΚ 33/Α'/14.3.83) για 
την «επέκταση των πολεοδομικών σχεδίων, την οικιστική ανάπτυξη και 
σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α") και ειδικότερα το άρθρο 23 παρ. ϊ. 

3. Τη Γ46/15883/1903/8.2.88 κοινή απόφαση του Υπουργού Προε¬ 
δρίας της Κυβέρνησης και του Αναπληρωτή Υπουργού Περιβάλλοντος, 
Χωροταξίας και Δημοσίων Έργων (ΦΕΚ 142/Β’), αποφασίζουμε: 

Την κίνηση της διαδικασίας σύνταξης του Γενικού Πολεοδομικού Σχε¬ 
δίου Μαυρομματίου Ν. Βοιωτίας, τα όρια του οποίου φαίνονται στο σχετικό 
πρωτότυπο διάγραμμα σε κλίμακα 1:25.000. 

Ακριβές αντίγραφο του παραπάνω πρωτοτύπου διαγράμματος θεωρη¬ 
μένο από τον Προϊστάμενο της Δ/νσης Τοπογραφικών Εφαρμογών, με την 
αριθ. 55667/3837/1989 Πράξη του θα είναι αναρτημένο επί 20 ημέρες 
τουλάχιστον από τη δημοσίευση της απόφασης αυτής στην Εφημερίδα της 
Κυβερνήσεως στο Τμήμα Αρχείου Σχεδίων, της Δ/νσης Τοπογραφικών 
Εφαρμογών του ΥΠΕΧΩΔΕ για να λάβουν γνώση οι ενδιαφερόμενοι. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


Αριθ. 1240 (4) 

Τροποποίηση ρυμοτομικού σχεδίου πόλης Μύτικα Ν. Αιτωλ/νίας στο ση¬ 
μείο των ιδιοκτησιών Γρίβα - Παπανικόλα. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και κω¬ 
μών του Κράτους», όπως τροποποιήθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκεντρώσεως», 
όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συμπλη¬ 
ρώθηκαν με το Ν.Δ. 1018/71. 

4. Την αριθ. 63/1988 απόφαση του Κοινοτικού Συμβουλίου Μύτικα. 

5. Τα 2845/9.12.88 και 423/30.3.89 έγγραφα Πολ/κού Γραφείου 
Αμφιλοχίας. 

6. Τά τοπογραφικά διαγράμματα του μηχ/κού Πέτρου Βαϊνά. 

7. Την 11/89 (θέμα 3ο) γνωμοδότηση Συμβουλίου Χωροταξίας, Οικι¬ 
σμού και Περιβάλλοντος στις 31.5.1989. 

8. Τη Γ4δ/15883/1903/8.2.88 απόφαση του Υπουργού Προεδρίας 
της Κυβέρνησης και του Αναπληρωτή Υπουργού ΠΕ.ΧΩ.Δ.Ε. «περί μη δη¬ 
μοσίευσης διαγραμμάτων» (ΦΕΚ 142/Β'/15.3.88), αποφασίζουμε: 

Εγκρίνουμε την τροποποίηση του ρυμοτομικού σχεδίου πόλης Μύτικα 
στο σημείο των ιδιοκτησιών Γρίβα - Παπανικόλα στο ανατολικό μέρος του 
Ι.Ν. Αγίου Νικολάου, όπως ακριβώς εμφανίζεται στο τοπογραφικό διά¬ 
γραμμα του ιδιώτη τοπογράφου μηχανικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 8 Αυγούστου 1989 
Ο Νομαρχών Δ/ντής 
ΙΩΑΝ. ΖΗΣΙΜΟΠΟΥΛΟΣ 

-♦- 

Αριθ. 2321 (5) 

Τροποποίηση ρυμοτομικού σχεδίου πόλης Γραμματικούς με ένταξη στο 

σχέδιο πόλης της οδού διώρυγας ΔΧΫΙΙα περιοχής Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και κω¬ 
μών του Κράτους», όπως τροποποιήθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκεντρώσεως», 
όπως τροποποιήθηκαν και συμπληρώθηκοιν. 

3. Τις διατάξεις του Α.Ν. 314/68, όπως τροποποιήθηκαν και συμπλη¬ 
ρώθηκαν με το Ν.Δ. 1018/71. 

4. Το Β.Δ. της 12.1.1949, με το οποίο εγκρίθηκε το σχέδιο πόλεως 
Γ ραμματικούς. 

5. Την αριθ. 20/1988 απόφαση του Κοινοτικού Συμβουλίου Γραμματι¬ 
κούς. 

6. Τα τοπογραφικά διαγράμματα της μηχ/κού Παρθενίας Τζωρτζο- 
λάκη. 

7. Το αριθ. 2513/27.3.1989 έγγραφο της Δ/νσης Εγγείων Βελτιώ¬ 
σεων Αγρίνιου. 

8. Το αριθ. 480/10.5.1989 έγγραφο της 1η ΔΕΚΕ Πατρών. 

9. Την αριθ. 11/1989 (θέμα 7ο) γνωμοδότηση Συμβουλίου Χωροτα¬ 
ξίας, Οικισμού και Περιβάλλοντος Ν. Αιτωλ/νίας. 

10. Τη Γ4δ/15883/1903/8.2.88 απόφαση του Υπουργού Προεδρίας 
της Κυβέρνησης και του Αναπληρωτή Υπουργού ΠΕ.ΧΩ.Δ.Ε., αποφασί¬ 
ζουμε: 

1) Εγκρίνουμε την τροποποίηση του ρυμοτομικού σχεδίου πόλης Γραμ¬ 
ματικούς με ένταξη στο σχέδιο της οδού διώρυγας ΔΧνίΙα περιοχής με 
στοιχεία (Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, 
Α) πλάτους 8,00 μ. καθ’ όλο το μήκος. 

2) Να ζητείται βεβαίωση από τη Δ/νση Εγγείων Βελτιώσεων Αγρίνιου, 
για τις άδειες οικοδομών, που έχουν πρόσοιπο στο δρόμο που εγκρίνεται. 

3) Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Κρημερίδα της Κυβερνήσεως. 

Μεσολόγγι, 8 Αυγούστου 1989 
Ο Νομαρχών Δ/ντής 

ΙΩΑΝ. ΖΗΣΙΜΟΠΟΥ ΛΟΣ 

Αριθ. 1147 σχετ. 1513 (6) 

Αναγνώριση οδού Σταδίου - Άχρας Ν. Αρκαδίας ως κύριας κοινοτικής. 

0 ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Το Ν. 3200/55 περί διοικητικής αποκεντρώσεως όπως ισχύει. 

2. Το Π.Δ. 24.4.85 (ΦΕΚ 270/Δ') περί τροποποίησης των όρων και 
περιορισμών δόμησης των γηπέδων των κειμένων εκτός των ρυμοτομικών 
σχεδίων και ειδικότερα την παρ. 2β του άρθρου 1. 

3. Την αριθ. 13/89 ομόφωνη Απόφαση της κοινότητας Σταδίου περί 
αναγνώρισης της οδού. 

4. Την αριθ. πρωτ. 264/13.2.89 αίτηση του πολιτικού μηχανικού Δημ. 
Τεριακή. 

5. Την από 14.4.89 ομόφωνη υπέρ της αναγνώρισης γνωμοδότηση του 
ΣΧΟΠ του Ν. Αρκαδίας (πρακτικό Νο 5, θέμα 5ο). 

6. Την με αρ. Γ4δ/15883/1903/8.2.88 κοινή Απόφαση των Υπουρ¬ 
γών Προεδρίας και Αναπληρωτή Υπουργού ΠΕΧΩΔΕ (ΦΕΚ 114/Β'), 
αποφασίζουμε: 


Την αναγνώριση της οδού Σταδίου - Άκρας όπως αυτή φαίνεται χρω¬ 
ματισμένη με κόκκινο μελάνι και με τα στοιχεία Α, Β, Γ στο τοπογραφικό 
διάγραμμα υπό κλίμακα 1:5000 που συνοδεύει την παρούσα, ως κύριας 
κοινοτικής επειδή είναι ο μοναδικός ασφαλτοστρωμένος δρόμος που συνδέει 
με τον συντομότερο τρόπο τους δυο οικισμούς. 

Στο τμήμα ΑΒ δεν επιτρέπεται η δόμηση σε απόσταση μικρότερη των 
12μ. (δώδεκα μέτρων) από τον άξονα της οδού. 

Η απόφαση και τα διαγράμματα σε κλίμακα 1:5000 που την συνοδεύουν 
υπογράφηκαν σε πέντε (5) αντίγραφα και δυο (2) διαφάνειες, ισχύουν από 
σήμερα και θα αναρτηθούν επί δεκαπενθήμερο στα γραφεία του ΤΠ και ΠΕ 
τού Ν. Αρκαδίας μετά τη δημοσίευση της απόφασης στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 31 Ιουλίου 1989 

Ο Νομαρχών 
Θ. ΠΕΤΤΑΣ 







ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. X 7217 (7) 

Απόρριψη τροποποίησης της X 13001/87 απόφασης Νομάρχη Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την αρ. 6/89 απόφαση Κοινοτικού Συμβουλίου Πλατάνου που αφορά 
τη μβρική τροποποίηση των ειδικών όρων δόμησης της μί αρ. Χ13001/87 
απόφασης Νομάρχη. 

2. Το αρ. 9/26.6.89 πρακτικό του Συμβουλίου Χωροταξίας του Νομού 
Αχαΐας. 

3. Την αρ. XI3001/87 απόφαση Νομάρχη που δημοαιεύ&ηκε στο ΦΕΚ 
1090/Δ/6.11.87 περί καθορισμού των ορίων του οικισμού Πλατάνου, 
αποφασίζουμε: 

Απορρίπτουμε τη μερική τροποποίηση της αρ. XI3001/87 απόφασης 
Νομάρχη η οποία συνεχίζει αυτή να ισχύει όπως δημοσιεύθηκε στο ΦΕΚ 
1090/Δ/6.11.87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 2 Αυγούστου 1989 

Ο Νομαρχών Διευθυντής 

ΣΤΕΦΑΝΟΣ ΦΑΡΔΕΛΛΑΣ 

-♦- 

Αριθ. 4072 (8) 

Τροποποίηση και επέκταση του ρυμοτομικού σχεδίου Τυρνάβου Ν. Λάρισας 

για το χαρακτηρισμό χώρου για την ανέγερση εργατικών κατοικιών. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του από 17.7.1923 Ν·Δ. (ΦΕΚ 288Α'/23). 

2. Τις διατάξεις του από 2.4.85 (ΦΕΚ 225Δ’/85) περί μεταβιβάσεως 
αρμοδιοτήτων στους Νομάρχες. 

3. Τις διατάξεις του Ν. 1337/83. 

4. Σχέδιο πόλης Φαρσάλων. 

5. Την απόφαση 81/89 του Δημοτικού Συμβουλίου Τυρνάβου για το 
χαρακτηρισμό των ανωτέρω χώρων για την ανέγερση εργατικών κατοι¬ 
κιών. . 

6. Τη Β' φάση της Πολεοδομικής μελέτης Επέκτασης - Αναθεώρησης 
του Τυρνάβου (που βρίσκεται στο στάδιο εκδίκασης ενστάσεων από το Δήμο 
Τυρνάβου). 

7. Την Πράξη 192/7/26.6.89 της 7ης από 26.6.89 συνεδρίασης του 
Συμβουλίου Χ.Ο.Π. του Νομού, αποφασίζουμε: 

1. Εγκρίνουμε τοι* προτεινόμενο χαρακτηρισμό των Ο.Τ. 343Α και 
342Β (όπως αυτά σημειώνονται στα σχέδια της μελέτης επέκτασης του 
Ρ.Σ. Τυρνάβου) ως χώρων για την ανέγερση εργατικών κατοικιών, όπως 
φαίνεται στο συνοδεύον την παρούσα, τοπογραφικό διάγραμμα. 

2. Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αμέσως μετά τη δημοσίευση της απόφασης στην Εφημερίδα της Κυβερ¬ 
νήσεως ακριβές αντίγραφο του χάρτη σε κλ. 1:500 που τη συνοδεύει θα 
αναρτηθεί στο κτίριο του Δήμου Τυρνάβου επί δεκαπέντε (15) ημέρες. 

Λάρισα, 2 Αυγούστου 1989 

Ο Νομαρχών Διευθυντής 

ΔΗΜ. ΚΑΛΑΦΑΤΑΚΗΣ 


Αριθ. 3549/919 (9) 

Τροποποίηση του Εγκ. Ρυμ. Σχεδίου για προσαρμογή των εγκ. ρυμ. γραμ¬ 
μών της Λ. Θηβών στη διαμορφωμένη κατάσταση. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του Ν. 3200/1955 «Περί Διοικητικής Αποκέντρωσης» 
ως και του 532/70 Ν. Δ/τος «περί συμπληρώσεως των διατάξεων της 
διοικητικής αποκέντρωσης». 

2. Την 9/1-8/3/9.8.1971 κοινή απόφαση του Πρωθυπουργού και 
Υπουργού Εσωτερικών περί οργανώσεων των Νομαρχιών. 

3. Τις διατάξεις του Ν.Δ. 1147/8.5.1982 περί διοικήσεως της Μείζο- 
νος Πρωτευούσης. 

4. Τις διατάξεις του 805/30.12.1972 Β.Δ. «περί καθορισμού των κατά 
την παρ. 1 του αρ. 5 του Ν.Δ. 1147/8.5.1972 διατηρουμένών υπέρ Νο¬ 
μάρχου Αττικής αρμοδιοτήτων επί αντικειμένων του Υπουργείου Δημοσίων 
Έργων». 

5. Τις διατάξεις του Π.Δ. 910/77 «περί Οργανισμού Υπ. Δημ. Έργων 
και της αριθ. 7/13-1/17/11.12.1972 περί Οργανώσεως των Υπηρε¬ 
σιών της Νομαρχίας Αττικής αρμοδιότητας του Υπουργ. Δημοσ. Έργων». 

6. Το αριθ. 183 Π.Δ. (ΦΕΚ 70Α/5.6.86) περί εγκρίσεως τροπ/σεων 
και καθορισμού ορών και περιορισμών δόμησης από τους Νομάρχες. 

7. Τις διατάξεις του από 17.7.1923 Δ/τος περί Σχεδίων Πόλεως όπως 
τροποποιήθηκαν μεταγενεστέρως με τις διατάξεις του Ν. 1337/83 και τις 
διατάξεις του Ν. 5269/31 περί αδειών οικοδομής κ.λπ. επί των ρυμοτο¬ 
μουμένων ακινήτων των ως το από 7.5.1936 Β.Δ. περί εκτελέσεως της 
παρ. 3 του αρ. 6 του ανωτέρω Νόμου ως ισχύουν μετά από τις διατάξεις του 
Α.Ν. 625/1969 περί συμπληρώσεως κ.λπ. των γενικών περί Σχεδίων Πό¬ 
λεων διατάξεων και των Ν. 653/77 και 651/77 ως ισχύουν σήμερα. 

8. Τις διατάξεις του Ν.Δ. 690/48 και του Π.Δ. 178/27.2.81 περί με- 
ταβιβάσεως πολεοδομικών αρμοδιοτήτων στο Δήμο Πειραιά. 

9. Το από 3.4.29 αρχικό Π.Δ. (ΦΕΚ 155Α/24.4.89) περί ΓΟΚ ως και 
Ν. 1557/85 και του Ν. 1647/1572/82. 

10. Τα από: α) 23.11.1933, β) 16.4.1934, γ) 11.11.1971 (ΦΕΚ 
290Δ/10.12.71 Δ/γματα Ρυμοτομίας της Λ. Θηβών στην περιοχή Λεύ¬ 
κας ως και το από 18.9.1973 Δ/γμα καθορισμού ελάχιστων ορίων οικοπέ¬ 
δων. 

11. Την αριθ. 5841/21.2.1989 γνωμοδότηση της Επιτροπής Σχεδίου 
Πόλεως του Δήμου Πειραιά προς το Δημοτικό Συμβούλιο. 

12. Την αριθ. 92/27.2.89 απόφαση του Δημοτικού Συμβουλίου του Δή¬ 
μου Πειραιά σύμφωνα με την οποία προτείνεται η τροποποίηση του εγκεκρι¬ 
μένου ρυμοτομικού σχεδίου για προσαρμογή εγκεκριμένων ρυμοτομικών 
γραμμών της Λ. Θηβών στη διαμορφωμένη κατάσταση: 

α) στο σημείο της συμβολής της με την οδό Παλαμηδίου και 

β) στη συμβολή της με την οδό Δηλαβέρη. 

13. Το αριθ. 22/14.7.89 πρακτικό της συνεδρίασης του Νομαρχιακού 
Συμβουλίου Χωροταξίας Οικισμού και Περιβάλλοντος (Ν.Σ.ΧΟ.Π.) που 
ομόφωνα αποφαίνεται και γνωμοδοτεί υπέρ της πιο πάνω τροποποίη- 
σης. 

14. Την εισήγηση της Επιτροπής της Υπηρεσίας Πολεοδομίας του Δή¬ 
μου Πειραιά που εισηγείται την έκδοση Νομαρχιακής αποφάσεως σύμφωνα 
με το Νόμο για την ως άνω τροποποίηση του εγκεκριμένου ρυμοτομικού 
σχεδίου, αποφασίζουμε: 

Την έγκριση της τροποποίησης του εγκεκριμένου ρυμοτομικού σχεδίου 
της Πόλης του Πειραιά για προσαρμογή των εγκεκριμένων ρυμοτομικών 
γραμμών της Λ. θηβών στη διαμορφωμένη κατάσταση στο ύψος της συμ¬ 
βολής της: α) με την οδό Παλαμηδίου και. β) με την οδό Δηλαβέρη όπως 
φαίνεται στα συνημμένα τοπογραφικά διαγράμματα της υπηρεσίας που συ¬ 
νοδεύουν την απόφαση του Δ.Σ. Πειραιά κοιι του Ν.ΣΧΟΠ με μαύρη διακε- 
κομένη και κόκκινη γραμμή που συνοδεύει τη γνωμοδότηση του 
Ν.Σ.Χ.Ο.Π. το οποίο θα αναρτηθεί επί 15 ημέρες τουλάχιστον από της δη¬ 
μοσίευσης στο ΦΕΚ στο Δημοτικό Κατάστημα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 31 Ιουλίου 1989 
Η Νομαρχούσα Διευθύντρια 
ΙΩΑΝΝΑ ΛΕΠΕΤΣΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


